**PASKAIDROJUMA RAKSTS**

**Madonas novada pašvaldības**

**2021. gada 25. novembra saistošajiem noteikumiem Nr. 18**

**“Sociālās palīdzības pabalsti Madonas novadā”**

|  |  |
| --- | --- |
| **Paskaidrojumuraksta sadaļas** | **Norādāmā informācija** |
| 1. Projekta nepieciešamības pamatojums | Saskaņā ar Administratīvo teritoriju un apdzīvoto vietu likumu no 2021. gada 1. jūlija ir izveidots jauns Madonas novads, apvienojot Madonas, Cesvaines, Ērgļu un Lubānas novadu. Administratīvo teritoriju un apdzīvoto vietu likuma Pārejas noteikumu 17. punktā noteikts, ka 2021. gada pašvaldību vēlēšanās ievēlētā novada dome izvērtē novadu veidojošo bijušo pašvaldību pieņemtos saistošos noteikumus un pieņem jaunus saistošos noteikumus. Bijušo novadu saistošie noteikumi attiecībā uz papildu sociālās palīdzības pabalstu mērķiem, apmēru, piešķiršanas un izmaksas kārtību, kas pieņemti, pamatojoties uz Sociālo pakalpojumu un sociālās palīdzības likuma 36. panta sesto daļu, atbilstoši Sociālo pakalpojumu un sociālās palīdzības likuma Pārejas noteikumu 40. punktā noteiktajam ir spēkā līdz jaunu saistošo noteikumu izdošanai, taču ne ilgāk kā līdz 2021. gada 31. decembrim. Līdz ar to pašvaldībai jāizdod jauni saistošie noteikumi.  |
| 2. Īss projekta satura izklāsts | Saistošie noteikumi nosaka sociālās palīdzības pabalstu (turpmāk – pabalsti) veidus un apmēru, pabalstu pieprasīšanas, piešķiršanas un saņemšanas kārtību; trūcīgas un maznodrošinātas mājsaimniecības statusa noteikšanas kārtību, maznodrošinātas mājsaimniecības ienākumu slieksni, kā arī pašvaldības atbalstu krīzes situācijā Madonas novada pašvaldībā (turpmāk – Pašvaldība).  Sociālo pakalpojumu un sociālās palīdzības likuma [33.](https://likumi.lv/ta/id/68488-socialo-pakalpojumu-un-socialas-palidzibas-likums#p33) panta trešajā daļā noteikts, ka maznodrošinātas mājsaimniecības ienākumu slieksni katra pašvaldība ir tiesīga noteikt ne augstāku par 436 *euro* pirmajai vai vienīgajai personai mājsaimniecībā un 305 *euro* pārējām personām mājsaimniecībā, bet ne zemāku par šī panta otrajā daļā noteikto trūcīgas mājsaimniecības ienākumu slieksni (272 *euro* pirmajai vai vienīgajai personai mājsaimniecībā un 190 *euro* pārējām personām mājsaimniecībā). Visās jauno novadu veidojošajās pašvaldībās bija noteikts vienāds maznodrošinātas mājsaimniecības ienākumu slieksnis, tāpēc Pašvaldība nosaka šādu maznodrošinātas mājsaimniecības ienākumu slieksni – 327 *euro* pirmajai vai vienīgajai personai mājsaimniecībā un 229 *euro* pārējām personām mājsaimniecībā.Sociālo pakalpojumu un sociālās palīdzības likuma [35.](https://likumi.lv/ta/id/68488-socialo-pakalpojumu-un-socialas-palidzibas-likums#p35) pantā noteikts, ka pamata sociālās palīdzības pabalsti ir garantētā minimālā ienākuma pabalsts un mājokļa pabalsts, savukārt papildu sociālās palīdzības pabalsts ir pabalsts atsevišķu izdevumu apmaksai un pabalsts krīzes situācijā. Sociālo pakalpojumu un sociālās palīdzības likuma [36.](https://likumi.lv/ta/id/68488-socialo-pakalpojumu-un-socialas-palidzibas-likums#p36) panta sestā daļa paredz, ka pabalstu atsevišķu izdevumu apmaksai piešķir par trūcīgu vai maznodrošinātu atzītai mājsaimniecībai un šo pabalstu mērķus, apmēru, piešķiršanas un izmaksas kārtību nosaka pašvaldība saistošajos noteikumos. Saistošajos noteikumos tiek noteikti šādi Pašvaldības sociālās palīdzības pabalstu veidi atsevišķu izdevumu apmaksai: pabalsts veselības aprūpes pakalpojumu apmaksai, pabalsts bērna izglītībai, kā arī pabalsts krīzes situācijā.Sociālo pakalpojumu un sociālās palīdzības likuma 36. panta piektajā daļā noteikts, ka Pašvaldība saistošajos noteikumos var paredzēt labvēlīgākus nosacījumus attiecībā uz izdevumu pozīciju normām, kā arī noteikt koeficientu garantētā minimālā ienākuma sliekšņu summai mājsaimniecībai un mājsaimniecību veidus, kuriem tiek piemērots koeficients mājokļa pabalsta apmēra aprēķināšanai. Saistošajos noteikumos noteikti koeficienti garantēto minimālo ienākumu sliekšņu summai, aprēķinot mājokļa pabalstu: koeficients 1,5 – atsevišķi dzīvojošai pensijas vecumu sasniegušai personai vai personai ar invaliditāti; koeficients 1,2 – mājsaimniecībai, kurā ir tikai pensijas vecumu sasniegušas personas vai personas ar invaliditāti, un koeficients 1,2 – mājsaimniecībai ar trīs un vairāk bērniem. |
| 3. Informācija par plānoto projekta ietekmi uz pašvaldības budžetu | Tā kā ārējo normatīvo aktu ietekmē un saskaņā ar Pašvaldības labvēlīgākiem nosacījumiem, aprēķinot mājokļa pabalstu, palielināsies iespējamais pabalstu saņēmēju skaits, kā arī palielināsies maznodrošinātu mājsaimniecību skaits, jo līdz 2021. gada 30. jūnijam Ērgļu un Cesvaines novadā mājokļa pabalsts maznodrošinātām mājsaimniecībām nebija paredzēts un netika maksāts. No 2021. gada 1. jūlija valstī mainīta mājokļa pabalsta piešķiršanas un aprēķināšanas kārtība, nosakot, ka mājokļa pabalsta apmērs tiek aprēķināts kā starpība starp garantēto minimālo ienākumu sliekšņu summu mājsaimniecībai un normatīvajos aktos noteiktajiem izdevumiem par mājokli un mājsaimniecības kopējiem ienākumiem. Mājokļa pabalsts tiek piešķirts uz trūcīgas vai maznodrošinātas trūcīgas vai maznodrošinātas mājsaimniecības statusu periodu un pabalsta apmēra summa ir mainīga. Tādējādi šobrīd nav iespējams aprēķināt precīzu saistošo noteikumu ietekmi uz Pašvaldības budžetu, var tikai prognozēt pabalsta palielinājumu. Būtiskākais pieaugums prognozējams garantētā minimālā ienākuma pabalsta, mājokļa pabalsta un pabalsta veselības aprūpes pakalpojumu apmaksai.2020. gadā garantētā minimālā ienākuma pabalsta izmaksas apmērs visos četros novados kopā bija 97508,56  *euro*, 2021. gada 10 mēnešos – 197621,91 *euro*, palielinājums vairāk kā 40 %. Tas saistīts ar to, ka no 2021. gada 1. janvāra, izvērtējot mājsaimniecības ienākumus un pamatojoties uz likumu, daļa ienākumu netiek uzskatīti par ienākumiem, piemēram, uzturlīdzekļi, ģimenes valsts pabalsts, pabalsts personai ar invaliditāti, kurai nepieciešama kopšana, stipendija u.c. ienākumi.Kopējās Cesvaines, Ērgļu, Lubānas, Madonas novada mājokļa pabalsta izmaksas 2021. gada desmit mēnešos pārsniedz 2020. gada mājokļa pabalsta izmaksas. 2020. gadā mājokļa pabalsts izmaksāts 173201,14 *euro* apmērā, 2021. gada 10 mēnešos – jau 203218,93 *euro.* Mājokļa pabalsta izmaksas palielināšanās skaidrojama ar to, ka no 2021. gada 1. jūlija mājokļa pabalsta aprēķināšanai tiek izmantota Ministru kabineta noteikumos noteiktā formula, kā rezultātā palielinās mājsaimniecībai izmaksājamo mājokļa pabalsta apmērs. Izmaksātais pabalsta veselības aprūpes pakalpojumu apmaksai apmērs visos četros novados kopā 2021. gadā (2021. gada 10 mēnešos - 109291,59 *euro*) būs līdzīgs ar pabalsta apmēru 2020. gadā - 123285,95 *euro.* Tomēr, stājoties spēkā jaunajiem saistošajiem noteikumiem, paredzams izmaksātā pabalsta apmēra palielinājums, jo pabalsta apmērs Cesvaines, Ērgļu, Lubānas un Madonas novadā bija atšķirīgs. Cesvaines novadā šī pabalsta apmērs bija 20 *euro* gadā trūcīgām personām, Lubānas novadā gadā – 60 *euro* trūcīgām un 45 *euro* maznodrošinātām personām, Ērgļu novadā pabalstu piešķīra tikai pensionāriem un invalīdiem, un tā apmērs bija 100 *euro* gadā, Madonas novadā pabalsta apmērs bija 300 *euro* gadā personai, kurai noteikts trūcīgas vai maznodrošinātas mājsaimniecības statuss. |
| 4. Informācija par plānoto projekta ietekmi uz uzņēmējdarbības vidi pašvaldības teritorijā | Nav attiecināms |
| 5. Informācija par administratīvajām procedūrām | Saistošo noteikumu izpildi nodrošinās Madonas novada Sociālais dienests |
| 6. Informācija par konsultācijām ar privātpersonām | Nav notikušas |

 Domes priekšsēdētājs Agris Lungevičs